
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ ДИАНА САВАТЕВА - ЗАМЕСТНИК - КМЕТ „КУЛТУРА И ВЕРОИЗПОВЕДАНИЯ”
ОТНОСНО: Упълномощаване на Кмета на Община Бургас за издаване на Запис на заповед в полза на Министерство на културата, с адрес: гр. София 1040, бул. „Александър Стамболийски“ № 17, в качеството му на Програмен оператор по Програма „Културно предприемачество, наследство и сътрудничество“, финансирана от Финансовия механизъм на Европейското икономическо пространство 2014-2021 г. по проект “Културата – движеща сила в укрепване на международните взаимоотношения и партньорства“ - Договор № РА14-ФДО-16/28.01.2025 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Бургас е в процес на изпълнение на проект “Културата – движеща сила в укрепване на международните взаимоотношения и партньорства”, за който е сключила Договор № РА14-ФДО-16/28.01.2025 г. с Министерството на културата. Проектът се осъществява по Фонда за двустранни отношения на Програма „Културно предприемачество, наследство и сътрудничество“, финансиран от ФМ на ЕИП 2014-2021 г. 
Съгласно чл. 9, ал. 1 от Договора за безвъзмездна финансова помощ, необходимо условие за получаване на авансово плащане по проекта, е издаването в полза на Министерство на културата, в качеството му на Програмен оператор по Програма „Културно предприемачество, наследство и сътрудничество“ на Запис на заповед от Община Бургас. Тя обезпечава пълния размер на искания от Община Бургас аванс от 70% по Договор № РА14-ФДО-16/28.01.2025 г. за изпълнение на проект с наименование „Културата – движеща сила в укрепване на международните взаимоотношения и партньорства“ по ФДО на Програма „Културно предприемачество, наследство и сътрудничество“ и е за сумата от 20 344 евро (словом: двадесет хиляди триста четиридесет и четири евро) или 39 789,40 лева (словом: тридесет и девет хиляди седемстотин и осемдесет и девет лева и 97 ст.).
С оглед своевременната подготовка на искане за авансово плащане и осигуряване  на средства, необходими за изпълнение на дейностите по проекта е необходимо допускане на предварително изпълнение на предлаганото решение при условията  на чл. 60, ал. 1 от Административно процесуалния кодекс. 
Предвид гореизложеното, на основание чл. 21, ал. 1, т. 8 от ЗМСМА предлагам Общински съвет – Бургас да вземе следното 

РЕШЕНИЕ:

1. Общински съвет - Бургас упълномощава Кмета на Община Бургас да издаде Запис на заповед без протест и без разноски, в полза на Министерство на културата, с адрес: гр. София 1040, бул. „Александър Стамболийски“ № 17, в качеството му на Програмен оператор по Програма „Културно предприемачество, наследство и сътрудничество“, финансирана от Финансовия механизъм на Европейското икономическо пространство 2014-2021 г. по проект “Културата – движеща сила в укрепване на международните взаимоотношения и партньорства“ - Договор № РА14-ФДО-16/28.01.2025 г. на стойност 20 344 евро или 39 789,40 лева. (двадесет хиляди триста четиридесет и четири евро или тридесет и девет хиляди седемстотин и осемдесет и девет лева и 97 ст.). Сумата представлява 70% от стойността на предоставената безвъзмездна финансова помощ. Общински съвет - Бургас одобрява поемането на гореописаното задължение.
2. Допуска предварително изпълнение на решението по т.1, на основание на чл. 60, ал. 1 от Административно процесуалния кодекс, с оглед своевременната подготовка на искане за авансово плащане и осигуряване на средства, необходими за изпълнение на дейностите по проекта.

Приложение: 

1. Образец на запис на заповед.
2. Договор № РА14-ФДО-16/28.01.2025 г.
Диана Саватева 
ЗАМЕСТНИК – КМЕТ „КУЛТУРА И ВЕРОИЗПОВЕДАНИЯ”










